EkBass/fiwiki-20250220-pages-articles huggingface dataset:
Raltegraviiri

Raltegraviiri (C20H21N6O5F) on pyrimidonijohdannaisiin kuuluva orgaaninen yhdiste. Yhdistettä käytetään lääketieteessä HIV-infektioiden hoidossa ja se on niin kutsuttu integraasinestäjä. Raltegraviiri kuuluu WHO:n laatimaan tärkeimpien lääkeaineiden luetteloon. ==Ominaisuudet ja käyttö== Raltegraviiri sitoutuu HI-viruksen integraasientsyymiin. Se muodostaa kompleksin entsyymin aktiivisen kohdan aminohappojen ja magnesiumionien kanssa. Tällöin integraasin toiminta estyy ja entsyymi ei kykene liittämään HI-viruksen DNA:ta osaksi ihmisen solujen DNA:ta ja viruksen lisääntyminen estyy. Rategraviiriä käytetään yhdessä muiden HIV-lääkkeiden kanssa erityisesti muille lääkkeille resistenttien infektioiden hoidossa. Aine on ensimmäinen markkinoille tullut lääkeaine luokassaan ja se hyväksyttiin Euroopan unionin alueella ja Yhdysvalloissa vuonna 2007.Axel Kleemann: Antiinfectives for Systemic Use, 3. Antivirals, Ullmann's Encyclopedia of Industrial Chemistry, John Wiley & Sons, New York, 2016. ==Haittavaikutukset== Tyypillisimpiä raltegraviirin aiheuttamia haittavaikutuksia ovat huonovointisuus, ilmavaivat, ripuli ja pääkipu. ==Lähteet== Luokka:Viruslääkkeet Luokka:WHO:n tärkeimmät lääkkeet Luokka:AIDS
Nina Lykke

Nina Lykke (s. 1965 Trondheim, Norja) on norjalainen kirjailija ja graafinen suunnittelija. Hän varttui Oslossa ja valmistui graafikoksi Den Grafiske Højskolesta Kööpenhaminasta. Lykke toimi vuodesta 1989 Oslossa graafisena suunnittelijana, mutta on jäänyt päätoimiseksi kirjailijaksi. Hän kuitenkin suunnittelee edelleen kirjankansia. Lykken ensimmäinen suomennettu romaani Ei, ei ja vielä kerran ei (Nei og atter nei) kertoo naisesta, jonka mies jättää nuoremman vuoksi. Lykken mukaan aiheesta ei ole kirjoitettu vaikka se on arjessa hyvin yleistä. Kirja ei perustu hänen omaan elämäänsä, vaikka hän onkin eronnut. Lykke on toista kertaa naimisissa. Hänellä on kaksi aikuista tytärtä. == Teokset == ===Suomennokset=== * * * ===Suomentamattomat=== * Orgien, og andre fortellinger, novelleja. Oktober, 2010 * Oppløsningstendenser, romaani. Forlaget Oktober, 2013 == Palkinnot ja huomionosoitukset == * 2014: Bokhandelens forfatterstipendNina Lykke, oktober.no * 2017: Ungdommens kritikerpris * 2019: Brage-palkinto == Lähteet == Luokka:Norjalaiset kirjailijat Luokka:Vuonna 1965 syntyneet Luokka:Elävät henkilöt
Jeunesse dorée

Jeunesse dorée () on ranskankielinen sanapari, joka tarkoittaa ylempien sosiaaliluokkien varakasta ja huvittelunhaluista nuorisoa. Jeunesse dorée viittasi alkujaan Ranskan suuren vallankumouksen vallankumoushallituksen kukistumista seuranneen thermidorin reaktion aikaisiin seurapiireihin. Sanaa alettiin käyttämään Robespierren tuhon jälkeen propagandasanana jakobiinien termille miespuolisista pariisilaisista, jotka vaativat vastavallankumousta poliitikko ja journalisti L. Fréronin (1754–1802) johdolla. Ranskalaisen elokuvaohjaaja Marcel Carnén Les Tricheurs (Suurkaupungin nuorisoa, 1958) kuvaa oman aikansa jeunesse dorée -nuorison elämää. == Lähteet == Luokka:Sosiaalihistoria Luokka:Ranskankieliset sanat ja sanonnat Luokka:Ranskan suuri vallankumous Luokka:Nuorisokulttuuri
Ono no Komachi

Ono no Komachi (, 825 tai 834 – 900) oli japanilainen waka-runoilija. Hän oli yksi kuudesta rokkasen-runoilijasta, joita pidettiin Japanissa parhaina waka- runoilijoina Heian-kaudella. Hänet on liitetty myös luetteloon Runouden 36 kuolematonta. Hän oli tunnettu kauneudestaan, ja Komachi tuli myöhemmin japanissa tarkoittamaan kauneutta. Hänen runonsa ovat hyvin surumielisiä ja ne käsittelevät yleensä ahidstusta, yksinäisyytta ja intohimoista rakkautta.Ono no Komachi. Tofugu.com. Viitattu 26.5.2019Zuishin. Discover Kyoto. Viitattu 26.5.2019 Ono no Komachin elämäkertatiedot ovat vahvistamattomia. Perimätiedon mukaan hänen isänsä oli aatelismies Yoshisada, Dewan herra. Hänen uskotaan olleen hovinainen eli konkubin eräällä keisarilla, luultavasti keisari Ninmyōlla, joka kuoli 850. Keisarin kuoleman jälkeen hänellä olisi ollut rakkaussuhde moniin miehiin. Väitetään, että kohtalo rankaisi häntä vanhana julmuudesta siten että kun ikä vei kauneuden, häntä pilkattiin, mutta tutkijat pitävät tietoa vääränä. Tarinoiden mukaan Ono no Komachi olisi ollut julma ihailijoitaan kohtaan.Mark Cartwright: Ono no Komachi. Ancient History Encyclopedia. Viitattu 26.5.2019 Romulus Linneyn näytelmän Three Poets yksi näytös kertoo runoilija Komachista. Ono no Komachin runoja on julkaistu Tuomas Anhavan suomentamana muun muassa teoksessa Kuuntelen, vieras: valikoima klassillisia japanilaisia tanka-runoja (Otava 1977) ja runouslehti Taitessa (2005).Lahden kaupunginkirjaston runotietokanta. Viitattu 26.5.2019 ==Suomennettuja runoja== Antologiassa: Japanilaisia runoja, suom. G. J. Ramstedt, WSOY 1953 * Kirsikkain kukkiessa * Elämän meri Antologiassa: Kuuntelen vieras, suom. Tuomas Anhava. Otava 1977 * Kukat virttyivät ja kuihtuivat * Muistellessani nukahdin: hän ilmaantui * Olen niin yksin. Ruumis: kelluva levä Julkaisussa Taite 2005 * Muistellessani nukahdin: hän ilmaantui * Nähtyäni sun unessani, armaani * Torkahdin hetken Yksittäisiä runoja: * Eniten kaipaan pitkinä, kuuttomina öinä, antologiassa: Kevätsateiden aika : japanilaista tankarunoutta * Kirsikankukat ehtivät taas kuihtua., antologiassa: Ogura Hyakunin Isshu : sata runoilijaa, sata runoa * Kyynelsateessa vanhenen. Mitä puhut minulle, sinä?, antologiassa: Sateen ääni sillalla : japanilaista runoutta * Muistellessani nukahdin: hän ilmaantui, julkaisussa: Parnasso * On yksi kukka jonka väri ei kerro, antologiassa: Runo kukkii : sanoja luonnosta ja rakkaudesta, murheesta ja riemusta * Pitkiä muka syksyiset yöt!, antologiassa: Viiniä suloisempi on rakkaus : runoja intohimosta ja rakkaudesta * Torkahdin hetken, julkaisussa: HASHI == Lähteet == ==Aiheesta muualla== * Ono no Komachi Kysy.fi * Rein Raud: Love poetry by monks: Buddhist notions in late Heian and early Kamakura love poetry. Ennen ja nyt 2016/4, 8.11.2016 Luokka:800-luvulla syntyneet Luokka:Vuonna 900 kuolleet Luokka:Japanilaiset kirjailijat
Itä-Yhdysvallat

Itä-Yhdysvallat () on Yhdysvaltojen alue, johon perinteisesti lasketaan Mississippijoen itäpuoliset alueet. Vuonna 2011 Itä-Yhdysvalloissa oli 179 948 346 asukasta, joka on noin 58,28 prosenttia koko maan asukasluvusta. ==Suurimmat kaupungit vuonna 2010== # New York City, # Chicago, # Philadelphia, # Jacksonville, # Indianapolis, # Columbus, # Charlotte, # Detroit, # Memphis, # Boston, Kuva:Top_of_Rock_Cropped.jpg|New York City. Kuva:2009-09-18 3060x2040 chicago skyline.jpg|Chicago Kuva:Philadelphia skyline August 2007.jpg|Philadelphia. Kuva:Jacksonville at Night (39527326802).jpg|Jacksonville. Kuva:Downtown indy from parking garage zoom.JPG|Indianapolis. ==Lähteet== ===Viitteet=== == Aiheesta muualla == Luokka:Yhdysvaltain alueet
Jesuaatit

Jesuaatit (alkujaan Clerici apostolici Sancti Hieronymi eli “Pyhän Hieronymuksen apostoliset papit”) oli katolinen keskiaikainen sääntökunta. Sen jäsenet seurasivat alkujaan fransiskaanien ja benediktiinien elämänohjeita, mutta myöhemmin kirkkoisä Augustinuksen opetuksia. Sääntökunnan perusti Giovanni Colombini (n. 1300–1367) Sienassa vuonna 1360 ja sen lakkautti paavi Klemens IX vuonna 1668. Järjestön naishaaran Jesuaattisisaret perusti Caterina Colombini (k. 1387) Sienassa. Se säilyi yli 200 vuotta miesten sääntökunnan lakkauttamisen jälkeen Italian pienissä maalaiskylissä aina vuoteen 1872 saakka. Jesuaatteihin kuului muun muassa matemaatikko Bonaventura Cavalieri. == Lähteet == == Aiheesta muualla == Luokka:Katolisen kirkon sääntökunnat
Cavalieri

Cavalieri on italiankielinen sukunimi. Se on muun muassa seuraavilla henkilöillä: * Bonaventura Cavalieri (1598–1647), italialainen matemaatikko * Caterina Cavalieri (1755–1801), itävaltalainen sopraano * Diego Cavalieri (s. 1982), brasilialainen jalkapalloilija * Emilio de’ Cavalieri (1550-1602), italialainen säveltäjä, urkuri ja diplomaatti * Lina Cavalieri (1874-1944), italialainen oopperalaulaja. == Katso myös == * Cavalierin periaate * Täsmennyssivu Cavalier
Ancient History Encyclopedia

Ancient History Encyclopedia on vuonna 2009 perustettu antiikin historian verkkotietosanakirja. Sivuston tarkoituksena on kohottaa historian opetuksen tasoa vapaasti käytettävän ja luotettavan aineiston avulla.About. Ancient History Encycylopedia. Viitattu 26.5.2019. Sen on perustanut Jan van der Crabben, ja sen kotipaikka on Horsham Britanniassa.Smarter working: Ancient History Encyclopedia, Guardian.com. Viitattu 26.5.2019 Sivusto on saanut kiitosta eri tahoilta, ja sitä suosittelevat muun muassa yhdysvaltalainen School Library JournalStacy Dillon & Amy Laughlin: Unbury the Past: Apps and Websites for Exploring Ancient Worlds. Slj.com 7.3.2016. Viitattu 26.5.2019 ja Euroopan komission Open Education Europa initiativeAncien Hitory Encyclopedia . Open Education Europa. Viitattu 26.5.2019. Se on saanut EURidin .eu Web Award -opetuspalkinnon.The 2016 .eu Web Awards: Bringing Europe Together == Lähteet == == Aiheesta muualla == * Ancient History Encyclopedia Luokka:Brittiläiset verkkosivustot Luokka:Kirjat historiasta Luokka:Elektroniset tietoteokset
LINPACK

LINPACK on tietokoneen suorituskyvyn mittaamiseen tarkoitettu ohjelmisto. Ohjelma ratkoo lineaariyhtälöitä mitatakseen järjestelmän liukulukulaskentanopeuden. Ohjelma on kirjoitettu Fortranilla ja sen ovat kehittäneet Jack Dongarra, Jim Bunch, Cleve Moler ja Pete Stewart 1970-luvulla. Vuonna 2013 Dongarra kertoi HPCG-ohjelmasta, joka jatkossa esitetään TOP500 -listalla LINPACK-tuloksen rinnalla. Linpack on ollut käytössä Top500 -listan ensimmäisestä julkaisusta lähtien vuodesta 1993. Ajan myötä suoritettavat laskennat ovat kehittyneet monimutkaisemmiksi ja vaativat korkeaa kaistanleveyttä sekä alhaista latenssia (viivettä). == Lähteet == == Aiheesta muualla == * http://www.netlib.org/linpack/ * http://www.netlib.org/lapack/ Luokka:Suorituskykymittausohjelmat Luokka:Fortran
Floridan territorio

Floridan territorio () oli Yhdysvaltain territorio, joka perustettiin 30. maaliskuuta 1822 ja lakkautettiin 3. maaliskuuta 1845, jolloin territoriosta tuli osavaltio. Alun perin Florida kuului Espanjalle, ja oli jaettu Itä- ja Länsi-Floridan provinsseihin. Yhdysvalloille Florida siirtyi 1819, jolloin Adamsin–Onísin sopimus allekirjoitettiin. ==Kuvernöörit== === Sotilaskuvernöörit=== Nimi Virassa Andrew Jackson 1821 === Kuvernöörit === Nimi Virassa Puolue William Pope Duval 1822–1834 Demokraatti John Henry Eaton 1834–1836 Demokraatti Richard Keith Call 1836–1839 Whig Robert Raymond Reid 1839–1841 Demokraatti Richard Keith Call 1841–1844 Whig John Branch 1841–1844 Demokraatti ==Lähteet== ===Viitteet=== ==Aiheesta muualla== Luokka:Floridan historia Luokka:Yhdysvaltain entiset territoriot
Bonnie++

Bonnie++ on tiedostojärjestelmien suorituskyvyn mittaamiseen kehittetty tietokoneohjelma, joka toimii myös hajautetuille levyjärjestelmille. Ohjelma mittaa kolmea asiaa: tiedon luku- ja kirjoitusnopeutta; hakuja per sekunti; ja metadataoperaatioiden määrää per sekunti. Ohjelmaa on sanottu makro-IO -testien de facto -standardiksi. Ohjelmassa on useita toimintoja välimuistin vaikutuksen minimomiseksi tuloksissa. Russell Coker omien sanojensa mukaan kehitti ohjelman koska Tim Brayn ohjelma Bonnie oli rajattu 2 gigatavun tiedostoihin, joka ei ollut riittävä suuren muistimäärän laitteilla. Koska Bray ja Coker eivät olleet samaa mieltä C ja C++ kielien käytöstä Bray ehdotti että Coker julkaisee työnsä omana erillisenä projektina. Esimerkkitulostus ohjelman tuloksista: Version 1.96 ------Sequential Output------- --Sequential Input-- --Random- Concurrency 1 -Per Chr- --Block--- -Rewrite- -Per Chr- --Block--- --Seeks-- Machine Size K/sec %CP K/sec %CP K/sec %CP K/sec %CP K/sec %CP /sec %CP localhost 15720M 779 96 103178 9 78934 8 3969 96 323041 11 644.2 7 Latency 13834us 701ms 227ms 28637us 65919us 84964us Version 1.96 ------Sequential Create------- --------Random Create-------- localhost --Create-- --Read--- -Delete-- -Create-- --Read--- -Delete-- files /sec %CP /sec %CP /sec %CP /sec %CP /sec %CP /sec %CP 16 21576 23 ++++ +++ ++++ +++ ++++ +++ ++++ +++ ++++ +++ Latency 97us 538us 409us 87us 20us 36us == Lähteet == == Aiheesta muualla == * Benchmark disk IO with DD and Bonnie++ * Ohjelman kotisivut Luokka:Suorituskykymittausohjelmat
Taxman

Taxman on brittiläisen rockyhtyeen The Beatlesin kappale, joka julkaistiin yhtyeen vuoden 1966 albumin Revolver ensimmäisenä kappaleena. Sen sanoitti ja sävelsi The Beatlesin soolokitaristi George Harrison. Kappale kritisoi Britannian Työväenpuolueen Harold Wilsonin progressiivista veroa. Kappale sai inspiraatiota 1960-luvun suositun televisiosarjan Batman – Lepakkomies tunnusmusiikista, jonka teki ja alkuperäisesti nauhoitti Neal Hefti ja josta surf rock -yhtye The Marketts teki coverversion vuoden 1966 alussa. The Markettsin versio sijoittui Yhdysvaltain musiikkilistan 17. sijalle. Harrison oli televisiosarjan suuri fani. ==Kokoonpano== *George Harrison – päälaulu, soolokitara *John Lennon – taustalaulu, rytmikitara *Paul McCartney – taustalaulu, bassokitara, soolokitara *Ringo Starr – rummut, lehmänkello, tamburiini ==Lähteet== Luokka:The Beatlesin kappaleet Luokka:George Harrisonin sanoittamat kappaleet Luokka:George Harrisonin säveltämät kappaleet Luokka:Vuoden 1966 kappaleet
Ingrida Šimonytė

Ingrida Šimonytė (s. 15. marraskuuta 1974 Vilna, Liettuan SNT) on liettualainen ekonomisti ja poliitikko, joka aloitti marraskuussa 2020 Liettuan pääministerinä. Hän oli ollut vuosina 2009–2012 valtiovarainministerinä, ja hän oli vuonna 2019 presidenttiehdokkaana. Šimonytė on toiminut urallaan muun muassa Vilnan yliopiston luennoitsijana ja Liettuan keskuspankin hallituksen varapuheenjohtajana. Hänet valittiin vuonna 2016 Liettuan parlamenttiin, Seimasiin. == Opiskelu ja ekonomistina ministeriössä ja Liettuan keskuspankissa == Ingrida Šimonytė syntyi Vilnassa vuonna 1974. Hän kävi Vilnan yliopisto, mistä hän sai vuonna 1996 alemman korkeakoulututkinnon liiketaloustieteestä ja vuonna 1998 maisterintutkinnon rahoitusalalta. Šimonytė työskenteli valmistuttuaan Liettuan valtiovarainministeriössä. Hän johti vuosina 1998–2001 ministeriön verotusosaston välillisten verojen jaostoa ja vuosina 2002–2004 koko verotusosastoa. Valtiovarainministeriön alivaltiosihteerinä hän oli 2004–2009. Alivaltiosihteerinä Šimonytė oli vastuussa laskentatoimesta ja finanssiraportoinnista. Liettuan valtiovarainministeriksi Šimonytė nimettiin heinäkuussa 2009. Ministerinä hän toimi vuoteen 2012 saakka. Šimonytė aloitti tammikuussa 2013 Vilnan yliopiston makrotaloustieteen luennoitsijana. Samana vuonna hänet valittiin Liettuan keskuspankin hallituksen varapuheenjohtajaksi. Hän toimi luennoitsijana ja keskuspankin hallituksessa vuoteen 2016 saakka. == Parlamentista pääministeriksi == Šimonytė valittiin vuoden 2016 parlamenttivaaleissa Seimasiin. Hän oli ehdolla konservatiivisen Kotimaan liitto – Liettuan kristillisdemokraatit -puolueen listoilla sitoutumattomana ehdokkaana. Puolue valitsi hänet marraskuussa 2018 presidenttiehdokkaakseen vuoden 2019 vaaleihin. Vaalien ensimmäinen kierroksella Šimonytė sai eniten ääniä, mutta ero toiseksi tulleeseen Gitanas Nausėdaan oli pieni: Šimonytė sai 31,3 prosenttia ja Nausėda 30,9 prosenttia äänistä. Nausėda voitti kuitenkin toisen kierroksen selvästi. Kotimaan liitto voitti vuoden 2020 parlamenttivaalit ja asetti Šimonytėn pääministeriehdokkaakseen, vaikka tämä ei virallisesti kuulukaan puolueeseen. Kotimaan liitto alkoi muodostaa hallitusta kahden pienemmän puolueen, liberaalien liikkeen ja Vapauspuolueen kanssa. Presidentti Nausėda nimitti Šimonytė pääministeriksi 25.11. == Lähteet == == Aiheesta muualla == *Šimonytėn kotisivut Luokka:Liettuan pääministerit Luokka:Valtiovarainministerit Luokka:Vuonna 1974 syntyneet Luokka:Elävät henkilöt
Kate Brown

Katherine Brown (s. 21. kesäkuuta 1960 Torrejón de Ardoz, Espanja) on yhdysvaltalainen demokraattisen puolueen poliitikko. Hän toimi vuosina 2015–2023 Oregonin 38. kuvernöörinä. Vuosina 2009–2015 hän oli osavaltion valtiosihteeri. Brown astui kuvernöörin virkaan edeltäjänsä John Kitzhaberin eroamisen jälkeen.Kate Brown's Verve Sets Her Apart as Oregon's New Governor. New York Times 19. heinäkuuta 2015. Luettu 26. toukokuuta 2019. Hän oli Yhdysvaltain historian ensimmäinen biseksuaalinen kuvernööri.Meet Kate Brown, the first openly LGBT person to be elected governor of a state. Washington Post. Luettu 26. toukokuuta 2019. == Lähteet == == Aiheesta muualla == * Governor of Oregon Virallinen sivusto * Kate Brown for Governor Virallinen kampanjasivusto Luokka:Yhdysvaltalaiset demokraattipoliitikot Luokka:Oregonin kuvernöörit Luokka:Vuonna 1960 syntyneet Luokka:Elävät henkilöt
Zoë Saldañan filmografia

Tämä on Zoë Saldañan filmografia. == Elokuvat == Vuosi Suomenkielinen nimi Alkuperäinen nimi Rooli 2000 Center Stage Center Stage Eva Rodriguez 2001 Älä jätä minua Get Over It Maggie 2001 Snipes Snipes Cheryl 2002 Crossroads – tienristeyksessä Crossroads Kit 2002 Drumline Drumline Laila 2003 Pirates of the Caribbean: Mustan helmen kirous Pirates of the Caribbean: The Curse of the Black Pearl Anamaria 2004 Terminaali The Terminal Dolores Torres 2004 Haven Haven Andrea 2004 Temptation Temptation Annie 2005 Constellation Constellation Rosa Boxer 2005 Guess Who Guess Who Theresa Jones 2005 Dirty Deeds Dirty Deeds Rachel Buff 2005 The Curse of Father Cardona The Curse of Father Cardona Flor 2006 Premium Premium Charli 2006 Ways of the Flesh Ways of the Flesh Donna 2007 After Sex After Sex Kat 2007 Blackout Blackout Claudine 2008 Vantage Point – askeleen edellä Vantage Point Angie Jones 2009 Star Trek Star Trek Nyota Uhura 2009 Menneen haamut The Skeptic Cassie 2009 Avatar Avatar Neytiri 2010 The Losers The Losers Aisha 2010 Takers Takers Lily Jansen 2010 Hullut hautajaiset Death at a Funeral Elaine Barnes 2010 Burning Palms Burning Palms Sara Cotton 2011 Colombiana Colombiana Cataleya Restrepo 2012 The Words – Pariisin sanat The Words Dora Jansen 2013 Blood Ties Blood Ties Vanessa 2013 Star Trek Into Darkness Star Trek Into Darkness Nyota Uhura 2013 Rautakaupunki Out of the Furnace Lena Warren 2014 Infinitely Polar Bear Infinitely Polar Bear Maggie Stuart 2014 Guardians of the Galaxy Guardians of the Galaxy Gamora 2014 Manolon lumoava matka The Book of Life Maria Posada (äänirooli) 2016 Star Trek Beyond Star Trek Beyond Nyota Uhura 2016 Nina Nina Nina Simone 2016 Live by Night Live by Night Graciella Corrales 2017 Guardians of the Galaxy Vol. 2 Guardians of the Galaxy Vol. 2 Gamora 2017 My Little Pony: Elokuva My Little Pony: The Movie Captain Celaeno (äänirooli) 2018 Avengers: Infinity War Avengers: Infinity War Gamora 2019 Avengers: Endgame Avengers: Endgame Gamora 2022 Amsterdam Amsterdam Irma 2022 Avatar: The Way of Water Avatar: The Way of Water Neytiri 2023 Guardians of the Galaxy Vol. 3 Guardians of the Galaxy Vol. 3 Gamora 2025 Avatar: Fire and Ash Avatar: Fire and Ash Neytiri 2029 Avatar 4 Avatar 4 Neytiri == Televisio == Vuosi Suomenkielinen nimi Alkuperäinen nimi Rooli Jaksot 1999 Kova laki Law & Order Belinca 2004 Kova laki: Erikoisyksikkö Law & Order: Special Victims Unit Gabrielle Vega ”Criminal” 2006–2007 Kuuden ketju Six Degrees Regina 2014 Rosemary's Baby Rosemary’s Baby Rosemary Woodhouse minisarja; 2 jaksoa == Aiheesta muualla == * * Luokka:Filmografiat
Love You To

Love You To on brittiläisen rockyhtyeen The Beatlesin kappale, joka julkaistiin yhtyeen vuoden 1966 albumilla Revolver. Sen sanoitti ja sävelsi The Beatlesin soolokitaristi George Harrison. Kappale sisältää intialaisia soittimia kuten sitarin ja tablan. Muut The Beatlesin jäsenet eivät kontribuoineet kappaleeseen paljoa, vaan Harrison teki sen tablansoittajan Anil Bhagwatin sekä muiden Lontoon Asian Music Circlen intialaisten muusikoiden kanssa. ”Love You To” on The Beatlesin ensimmäinen kappale, joka perustuu kokonaan intialaiseen musiikkiin. Kappaleessa ”Norwegian Wood (This Bird Has Flown)” käytetään myös sitaria, mutta se perustuu vain osaksi intialaiseen musiikkiin. ”Love You To” esiintyy The Beatlesin vuoden 1968 elokuvassa Keltainen sukellusvene. ==Kokoonpano== *George Harrison – pää- ja taustalaulu, akustinen kitara, sitar, rytmikitara, soolokitara *Paul McCartney – taustalaulu *Ringo Starr – tamburiini *Anil Bhagwat – tabla *nimeämättömät muusikot Asian Music Circlestä – sitar, tanpura ==Lähteet== Luokka:The Beatlesin kappaleet Luokka:George Harrisonin sanoittamat kappaleet Luokka:George Harrisonin säveltämät kappaleet Luokka:Vuoden 1966 kappaleet
Sulo Salmelin

Sulo Toivo Valdemar Salmelin (12. marraskuuta 1883 Jyväskylä – 26. maaliskuuta 1930 Tampere) oli suomalainen tehtailija ja konsuli.Jälkipolvitaulu Salmelin Juho Hermanni Eliaksenpoika s. 1822 Uurainen k. 1876, taulu 13, Äänekosken Honkolan kylässä olevan Kolunpohjan tienoon historiasivusto Salmelinin vanhemmat olivat seppä Erkki Salmelin (s. 1853) ja Maria Toivontytär Nieminen (s. 1855). Hän muutti 1897 vanhempiensa mukana Tampereelle ja perusti jo 17-vuotiaana sekatavarakaupan. Myöhemmin Salmelin perusti paperipussitehtaan ja kirjapainon sekä toimi myös tukkukauppiaana. Hän perusti 1911 Tampereelle Suomen ensimmäisen tehdaspukuja valmistaneen yrityksen Pukutehdas Osakeyhtiön ja hän oli mukana myös perustamassa Lokomo Oy:tä ja Väriteollisuus Oy:tä. Pukutehdas O.Y. Kauppalehti 01.01.1914, nro 1, s. 119, Kansalliskirjaston digitaaliset aineistot Vuonna 1922 Salmelin hankki Pyynikin juomatehtaan osake-enemmistön ja laajensi sen toimintaa. Vuonna 1927 hän osti Porissa toimineen Bäckmanin Olutpanimo Oy:n osakkeet. vuonna 1928 yhdistettiin tämä panimo sekä Oy Satakunnan Mallasjuoma Ab, uuden yhtiön nimeksi tuli samana vuonna Porin Oluttehdas Oy. Vuonna 1928 Salmelin nimitettiin Viron kunniakonsuliksi Tampereella. Viron konsuliedustus Tampereella, Tampereen Sanomat 25.02.1928, nro 47, s. 3, Kansalliskirjaston digitaaliset aineistotSuuri kiinteistökauppa Porissa. Tehtailija Sulo Salmelin ostanut kaikki Bäckmanin Olutpanimo Oy:n osakkeet, Tampereen Sanomat 23.10.1927, nro 245, s. 5, Kansalliskirjaston digitaaliset aineistotBeerfinland.com : Porin olutpanimot Sulo Salmelin oli naimisissa vuodesta 1912 Rosa Aleksandra Lembergin kanssa joka johti Salmelinin yrityksiä hänen kuoltuaan. Heillä oli viisi lasta. Heidän poikansa Simo Salmelin (1913–1973) oli Oy Pyynikin toimitusjohtajana vuodesta 1939 alkaen. Toinen poika Juhani Salmelin (1927–1992) johti Pyynikin panimoa vuoteen 1985 saakka jolloin panimo myytiin Sinebrychoffille ja toiminta siirretiin Keravan panimolle. Kuka kukin on 1954 : Rosa Salmelin (Projekt Runeberg) == Lähteet == Luokka:Suomalaiset yrittäjät Luokka:Vuonna 1883 syntyneet Luokka:Vuonna 1930 kuolleet
Memphis rap

Memphis rap (tunnetaan myös nimillä Memphis hip hop ja Memphis horrorcore) on rapin alagenre, joka kehittyi Tennesseen osavaltiossa Memphisissa 90-luvun alussa. Se on tunnettu rosoisesta tuotannosta ja toistavuudesta. Memphis rapin tunnusmerkkejä ovat Roland TR-808 -rumpukoneen käyttäminen, aggressiivinen tai laahaava flow eli räppäystekniikka, äänenmadallus kertosäkeissä, synkkä tunnelma ja minimalistiset syntetisaattorimelodiat. Alusta asti itse tehdyt biitit ovat tyypillisiä, mutta myös funk, soul ja kauhuelokuvasampleja esiintyy. == Sanoitukset ja alakulttuuri == Memphis rapille tyypillisiä teemoja ovat esimerkiksi saatananpalvonta, väkivalta, kannabis ja muut huumeet sekä jengielämä. Useimmat Memphis -artistit käyttävät runsaasti slangia sanoituksissaan. Kansitaide on musiikin tavoin DIY -periaatteen mukaan toteutettua ja valtaosan Memphis -julkaisuja löytää ainoastaan kasetteina. Genrelle tyypillistä ovat pitkä albumikesto ja useat skitit ja preludet eli välikappaleet ja johdattelut. ==Memphis rap Suomessa== Niin sanottu Suomimemphis on ollut 2010-luvun alusta lähtien melko huomattava ilmiö. Artistit kuten Eevil Stöö ja DJ Kridlokk ovat kehittäneet oman alakulttuurinsa, jossa Memphikselle uskollinen musiikki räpätään suomen kielellä. Kappaleissa jäljitellään amerikkalaisten artistien äänimaailmaa, joskus myös tietoisesti alleviivaten ja liioitellen, ajoittain samplaten alkuperäisiä teoksia. Laajasta kulttisuosiosta ja kysynnästä huolimatta Eevil Stöön ja DJ Kridlokin lisäksi on vain muutama Suomimemphis -artisti, ja he ovat pysytelleet syvällä undergroundissa. Eevil Stöö on sittemmin etääntynyt Memphiksesta lähemmäs trap-musiikkia ja cloud rappia ja DJ Kridlokk lähemmäs ambientia ja kokeellista hip hoppia. ==Tunnettuja Memphis rap-artisteja== *Three 6 Mafia (DJ Paul, Lord Infamous, Juicy J, Playa Fly) *Gangsta Pat *Lil Wyte *Al Kapone *$uicideboy$ *Tommy Wright *2 Low Key *8Ball & MJG ==Suomalaisia Memphis rap-artisteja== *Sliki *DJ Kridlokk *Sairas T *Toluhaukat (Sike Da Sinista, Tolu-J) *Jonestown (DSMRFN/Kuristaja, KLVNI) *SNTC Family *Eevil Stöö *Tuuttimörkö *Pikku-Pyöveli *POHJALLA (SLS, OD Kokemus, Sairas †, Painajainen, O'Malley, Toluhaukat (Tolu-J & Sike Da Sinista), Jonestown (Dsmrfn & Klvni), Köyhä Jonne) *Liskomies *Pyöveli *Lommo *Tohtori Getto *Tunkkaset ==Katso myös== *Crunk *Trap Luokka:Hip hopin tyylilajit Luokka:1990-luvun musiikki
André Aciman

André Aciman (s. 2. tammikuuta 1951 Aleksandria, Egypti) on yhdysvaltalainen kirjailija ja kirjallisuudentutkija. Hänet tunnetaan Proust-tutkimuksistaan sekä romaaneistaan, joista Kutsu minua nimelläsi on saavuttanut suosiota myös elokuvana Call Me by Your Name. Aciman syntyi Egyptissä juutalaiseen perheeseen, jossa puhuttiin ladinoa, turkkia, arabiaa ja ranskaa, ja André kävi englanninkielistä koulua. Perhe joutui lähtemään Egyptistä 1960-luvulla ja muutti Italian kautta Yhdysvaltoihin. Aciman väitteli tohtoriksi Harvardin yliopistossa ja työskentelee professorina New Yorkin kaupunginyliopistossa.André Aciman. Comparative Literature / CUNY Graduate Center. Hän vieraili Suomessa keväällä 2019 Helsinki Lit -tapahtumassa. __NOTOC__ ==Teoksia== ===Englanniksi=== * Out of Egypt (1995) * The Proust Project (2004) * Call Me by Your Name (2007) * Eight White Nights (2010) * Alibis: Essays on Elsewhere (2011) * Harvard Square (2013) * Enigma Variations (2017) * Find Me (2019) ===Suomeksi=== * Kutsu minua nimelläsi (2019) * Etsi minut (2020) == Lähteet == == Aiheesta muualla == Luokka:Yhdysvaltalaiset kirjailijat Luokka:Yhdysvaltalaiset professorit Luokka:Yhdysvaltalaiset kirjallisuudentutkijat Luokka:Vuonna 1951 syntyneet Luokka:Elävät henkilöt
Esa Aalto

Esa Tapio Aalto (23. syyskuuta 1945 Janakkala – 17. huhtikuuta 2019 Helsinki) oli suomalainen oikeustieteilijä, joka työskenteli valtiovarainministeriön vero-osastossa lainsäädäntöneuvoksena (1983–1989) ja korkeimman hallinto- oikeuden hallintoneuvoksena (1989–2013). Koulutukseltaan hän oli oikeustieteen tohtori (1988), ja hän suoritti oikeustieteellisen tutkinnon myös Harvardin yliopistossa vuonna 1981. ==Julkaisuja== * 1988 – Koron vähennysoikeus henkilöverotuksessa (väitöskirja) * 1992 – Kiinteistöverolaki * 2008 – Korkein hallinto-oikeus 90 vuotta (toimite) ==Lähteet== Luokka:Suomalaiset oikeustieteilijät Luokka:Suomalaiset tuomarit Luokka:Vuonna 1945 syntyneet Luokka:Vuonna 2019 kuolleet
Bahujan Samaj Party

Bahujan Samaj Party (lyh. BSP) on intialainen puolue, joka perustettiin ajamaan Intian heikoimmassa asemassa olevien, kuten dalitiväestön, asiaa. Puolueen perusti vuonna 1984 Kanshi Ram, joka toimi sen johtajana vuoteen 2003, jolloin Mayawati otti hänen paikkansa puolueen johdossa. Puoluetta ja Mayawatia on kritisoitu korruptiosta ja rahojen haaskaamisesta, esimerkiksi vuonna 2012 Mayawatin ollessa Uttar Pradeshin osavaltion pääministeri hän rakennutti useita itseään ja puolueen symbolia, norsua, esittäviä patsaita. Vuoden 2019 parlamenttivaaleissa puolue liittoutui entisen kilpailijansa, muslimien ja alhaiskastisten hindujen suosiman, Samajwadi Partyn kanssa muodostaakseen vastavoiman Intian kansanpuolueelle. Puolueet ovat tehneet yhteistyötä aikaisemminkin, vuonna 1993, mutta yhteistyö päättyi kahden vuoden kuluttua kun Mayawati syytti Samajwadi Partyä yrityksestä salamurhata hänet. Vuodesta 2007 lähtien puolue on yrittänyt laajentaa kannattajakuntaansa tavoittelemalla kaikkien intialaisten, mukaan lukien korkeampiin kasteihin, kuuluvien ääniä. ==Vaalimenestys Intian parlamenttivaaleissa== Vuosi Edustajat Äänet Viite 1989 2,07% Election Commission of India - Statistical Report on General Elections, 1989, s. 96 1991 1,61% Election Commission of India - Statistical Report on General Elections, 1991, s. 64 1996 4,02% Election Commission of India - Statistical Report on General Elections, 1996, s. 100 1998 4,67% Election Commission of India - Statistical Report on General Elections, 1998, s. 101 1999 4,16% Election Commission of India - Statistical Report on General Elections, 1999, s. 100 2004 5,33% Election Commission of India - Statistical Report on General Elections, 2004, s. 110 2009 6,17% Election Commission of India - Performance of National Parties 2009 2014 4,19% Election Commission of India - Performance of National Parties 2014 2019 ?% Election Commission of India - General Elections 2019 ==Lähteet== Luokka:Intian puolueet
Demòcrates per Andorra

Demòcrates per Andorra (DA) on andorralainen keskusta-oikeistolainen puolue, joka perustettiin vuonna 2011. DA perustettiin Coalició reformista -puolueen pohjalle, ja sen tarkoituksena oli luoda tarpeeksi laaja kannattajakunta vuonna 2010 syntyneen poliittisen kiistan selvittämiseksi. Se saikin tukea Uudelta keskustalta, sitoutumattomien ryhmältä ja osalta Sosiaalidemokraattiselta puoluetta. Puolue sai vuoden 2011 vaaleissa ehdottoman enemmistön Andorran parlamenttiin ja uudisti paikkansa vuoden 2015 vaaleissa. Vuoden 2019 vaaleissa Demòcrates per Andorra menetti ehdottoman enemmistönsä, vaikka se oli edelleen vaalien suurin puolue. == Lähteet == == Aiheesta muualla == *Kotisivut Luokka:Andorran puolueet
Qatarin kansalliskirjasto

Qatarin kansalliskirjasto (; ) on Qatarin pääkaupungissa Dohassa toimiva kansalliskirjasto. Kirjaston johtajana työskentelee Sohair Wastawy. Qatarin kansalliskirjastolle rakennettiin uudisrakennus vuosina 2012-2018. Sen suunniteltiin arkkitehti Rem Koolhaasin johdolla kansainvälisesti tunnetussa alankomaalaisessa arkkitehtitoimisto OMA:ssa (Office for Metropolitan Architecture). Kansalliskirjasto rakennettiin ja vihittiin käyttöön huhtikuussa 2018. Qatarin aikuisväestöstä (yli 15-vuotiaat) oli YK:n erityisjärjestö Unescon mukaan lukutaitoisia 93,2 prosenttia (vuonna 2016). Vaikka väestön valtaosa muodostuu vierastyövoimasta, maa myöntää vain hyvin vähän pysyviä oleskelulupia maahan. On epäselvää, missä määrin vuosiakin maassa työskentelevien vierastyöläisten lukutaitoa on arvioitu väestön lukutaitoa tilastoitaessa. ==Lähteet== ==Aiheesta muualla== *Qatar National Library by OMA (youtube.com/) *Qatar National Library (oma.eu) Luokka:Qatarilainen kulttuuri Luokka:Doha Luokka:Qatarin rakennukset ja rakennelmat Luokka:Kansalliskirjastot Luokka:Aasian kirjastot
Kyrylo Kovaltšuk

Kyrylo Serhijovytš Kovaltšuk (, kyrill. mold. Кирил Сергеевич Ковалчук, , , s. 11. kesäkuuta 1986 Beljajevka, Ukrainan SNT, Neuvostoliitto, nykyinen Biljajivka, Ukraina) on moldovalais-ukrainalainen jalkapalloilija. Hän edustaa Kazakstanin jalkapalloliigassa pelaavaa FK OrdabasyinKyrylo Kovaltšuk FootballFacts.ru-sivustolla Kyrylo Kovaltšuk Soccerway-sivustolla Kyrylo Kovaltšuk Soccerway-sivustolla ja on pelipaikaltaan keskikenttäpelaaja. Kovaltšukilla on myös Ukrainan ja Moldovan kansalaisuus. Hänen on vanhempi veljensä on jalkapalloilija Serghei Covalciuc. == Lähteet == === Huomioita === === Viitteet === == Aiheesta muualla == * Kyrylo Kovaltšuk National Football Teams-sivustolla * Kyrylo Kovaltšuk Soccerway-sivustolla * Luokka:Elävät henkilöt Luokka:Vuonna 1986 syntyneet Luokka:Moldovalaiset jalkapalloilijat Luokka:Ukrainalaiset jalkapalloilijat
Jääkiekon maailmanmestaruuskilpailut 2025

Jääkiekon maailman­mestaruus­kilpailut 2025 järjestetään Ruotsissa Tukholmassa ja Tanskassa Herningin kaupungissa 9.–25. toukokuuta 2025. Alustava päätös järjestäjistä tehtiin vuonna 2018 järjestetyssä Kansainvälisen jääkiekkoliiton IIHF:n kongressissa Maltalla. Virallisesti päätöksestä ilmoitettiin toukokuussa 2019 IIHF:n vuotuisessa kongressissa Slovakiassa järjestettyjen maailmanmestaruuskisojen aikana. 24\. toukokuuta 2019 ilmoitettiin, että Tanska järjestää osan kisoista. == Otteluareenat == Tukholma Herning Avicii Arena Jyske Bank Boxen Kapasiteetti: 13 850 Kapasiteetti: 12 000 == Joukkueet == ;Lohko A (Tukholma) * (1) * (3) * (7) * (9) * (10) * (13) * (14) * (19) ;Lohko B (Herning) * (4) * (5) * (6) * (8) * (11) * (12) * (15) * (18) IIHF - The 2025 IIHF Ice Hockey World Championship grouping revealed Tukholman vastuulla on alkusarjan lohko, kaksi puolivälieräottelua, molemmat välierät sekä mitalipelit, kun taas Herningin vastuulla on toinen alkusarjan lohko ja loput puolivälieräottelut. Venäjän maajoukkue on suljettu kisoista, koska maa hyökkäsi Ukrainaan. == Alkusarja == === Lohko A (Tukholma) === 9\. toukokuuta 2025 – – 10\. toukokuuta 2025 – – – 11\. toukokuuta 2025 – – – 12\. toukokuuta 2025 – – 13\. toukokuuta 2025 – – 14\. toukokuuta 2025 – – 15\. toukokuuta 2025 – – 16\. toukokuuta 2025 – – 17\. toukokuuta 2025 – – – 18\. toukokuuta 2025 – – 19\. toukokuuta 2025 – – 20\. toukokuuta 2025 – – – === Lohko B (Herning) === 9\. toukokuuta 2025 – – 10\. toukokuuta 2025 – – – 11\. toukokuuta 2025 – – – 12\. toukokuuta 2025 – – 13\. toukokuuta 2025 – – 14\. toukokuuta 2025 – – 15\. toukokuuta 2025 – – 16\. toukokuuta 2025 – – 17\. toukokuuta 2025 – – – 18\. toukokuuta 2025 – – 19\. toukokuuta 2025 – – 20\. toukokuuta 2025 – – – == Pudotuspelit == === Turnauskaavio === Välieräparit määräytyivät joukkueiden alkulohkomenestyksen mukaan. ===Puolivälierät=== ===Välierät=== ===Pronssiottelu=== ===Loppuottelu=== ==Lähteet== 2025 Luokka:Vuoden 2025 jääkiekko Maailmanmestaruuskilpailut 2025 Luokka:Tanskan jääkiekko Luokka:Tanskan urheilutapahtumat Luokka:Tukholman urheilutapahtumat Luokka:Herningin kunta
Palestiinan kansalliskirjasto

Palestiinan kansalliskirjasto (; ) on Palestiinan Länsirannan alueella, Ramallahin kaupungissa toimiva kansalliskirjasto. Palestiinan kansalliskirjasto rakennettiin alkujaan Palestiinalaishallinnon presidentin vierastaloksi, mutta elokuussa 2017 ilmoitettiin, että tämä 4 700 neliömetrin laajuinen rakennus on päätetty muuttaa tarpeellisempana pidetyksi kansalliskirjastoksi. ==Lähteet== Luokka:Aasian kirjastot Luokka:Kansalliskirjastot Luokka:Palestiinan rakennukset ja rakennelmat
Jocelyne Saab

Jocelyne Saab (myös Jocelyn Saab, 30. huhtikuuta 1948 Beirut – 7. tammikuuta 2019 Pariisi) oli libanonilainen toimittaja ja elokuvaohjaaja. Hänen toinen pitkä elokuvansa Once Upon a Time, Beirut (1994) oli eräs ensimmäisistä libanonilaisista pitkistä elokuvista vuonna 1975 alkaneen ja viisitoista vuotta kestäneen Libanonin sisällissodan jälkeen. Hänen elokuvansa Dunia (2004) aiheutti paljon keskustelua Egyptissä, koska elokuvassa käsiteltiin maassa yleistä naisen ympärileikkausta. ==Filmografiaa== ===Pitkiä elokuvia=== * A Suspended Life (Gazl el Banat, 1984) * Once Upon a Time, Beirut (Kan ya ma kan Beirut, 1994) * Dunia (Kiss Me Not on the Eyes, 2004) * What's Going On ? (Qu'est ce qui se passe ?, 2009) ==Lähteet== Luokka:Libanonilaiset elokuvaohjaajat Luokka:Toimittajat Luokka:Vuonna 1948 syntyneet Luokka:Vuonna 2019 kuolleet
Jasse Varpama

Jasse Varpama on suomalainen pianisti ja musiikkipedagogi. Hän on opettanut vapaata säestystä ja musiikkiteknologiaa Sibelius-Akatemiassa, Helsingin pop- ja jazzkonservatoriossa ja Kuopion konservatoriossa ja laatinut alan oppikirjoja. Esiintyvänä taiteilijana hän on työskennellyt useimpien suomalaisten kevyen musiikin artistien kanssa sekä teatterimuusikkona musiikkinäytelmissä ja tehnyt tuhansia keikkoja. Vuosina 1994–1995 Varpama oli mukana Helsingin Svenska Teaternin menestysmusikaalissa Hype. Vuonna 2007 Jasse Varpama esitti yhdessä Pauli Karin kanssa Richard Greenblattin ja Ted Dykstran menestyskomediaa 2 pianoa, 4 kättä Helsingin Hotelli PresidentissäKovakourainen virtuoosipianisti, Vartin kysymykset pianisti Pauli Karille , Pauli Karin sivusto, viitattu 17.4.2015.. Musiikkiteatterin parissa Varpama on toiminut myös ainakin Åbo Svenska Teaterissa, Kotkan kaupunginteatterissa ja Kouvolan Teatterissa. Vuonna 2009 Varpama julkaisi tupla-albumin Stories, jolla hänen omia sävellyksiään tulkitsevat 17 suomalaisartistia, muiden muassa Erja Lyytinen, Sami Pitkämö, Geir Rönning, Pepe Ahlqvist ja Jani Wickholm. ==Musiikkialbumeja== *Synthesizer Christmas In Finland Vol. 1 (Oodi 1990) *Stories (2-CD, omakustanne 2009) ==Oppimateriaaleja== *Musiikki kuuluu Sinulle, pianonsoiton itseopiskeluopas, Studiotec 2010. *Vapaa säestys ja improvisointi, yhdessä Jyrki Tennin kanssa. Kirja ja CD-levy, Helsingin Studiopalvelut, 2014. ISBN 979-0-55001-320-9. == Lähteet == == Aiheesta muualla == *Jasse Varpaman verkkosivusto Luokka:Syntymävuosi puuttuu Luokka:Elävät henkilöt Luokka:Suomalaiset pianistit Luokka:Suomalaiset musiikkipedagogit
Yleiskäyttöinen ohjelmointikieli

Yleiskäyttöinen ohjelmointikieli on tietokoneen ohjelmointikieli, joka ei ole rajattu tietyntyyppiseen tietokoneeseen tai sovelluskohteeseen. Tämä on toisin kuin täsmäkieli. Esimerkkejä yleiskäyttöisestä ohjelmointikielestä ovat: C, C++ ja Java. Yleiskäyttöinen ohjelmointikieli on Turing-täydellinen ja sillä voidaan laskea mitä vain mitä mikä tahansa laskennallinen menetelmä voi laskea. Turing-täydellinen kieli ei kuitenkaan ole välttämättä käyttökelpoinen tai helppokäyttöinen kuten Whitespace-kieli. Yleensä kielen sanotaan olevan Turing-täydellinen jos sillä voidaan simuloida mitä vain Turingin konetta. == Lähteet == == Aiheesta muualla == * Turing Complete Luokka:Ohjelmointikielet
Gitanas Nausėda

Gitanas Nausėda (s. 19. toukokuuta 1964 Klaipėda) on Liettuan presidentti 12. heinäkuuta 2019 alkaen. == Tausta ja yksityiselämä == Nausėda syntyi vuonna 1964 Klaipėdassa. Hänellä on yksi yksi sisko. Lapsuudessaan Nausėda oli kiinnostunut säästä ja sen ennustamisesta.. Kouluaikoinaan hän myös lauloi paikallisessa poikakuorossa. Koulutukseltaan Nausėda on ekonomisti. Hän valmistui Vilnan yliopistosta vuonna 1987. Tämän jälkeen hän jäi yliopistoon taloustieteen lehtoriksi ja toimi virassa aina vuoteen 2004. Vuosina 1990–1992 hän opiskeli DAAD-stipendillä Mannheimin yliopistossa, ja väitteli yhteiskuntatieteiden tohtoriksi seuraavana vuonna.. Nausėdan väitöskirja käsitteli tulopolitiikkaa inflaation ja stagflaation aikana. Vuodesta 2009 lähtien hän toimi apulaisprofessorina Vilnan yliopiston kauppakorkeakoulussa. Hän on työskennellyt ruotsalaispankki SEB:n neuvonantajana.. Nausėda on ollut naimisissa Diana Nausėdienėn kanssa vuodesta 1990 lähtien. Parilla on kaksi tytärtä.. == Poliittinen ura == Riippumaton ehdokas Nausėda voitti vuoden 2019 presidentinvaalit toisella kierroksella, jossa hänen vastaehdokkaansa oli Ingrida Šimonytė. Virkaanastujaiset pidettiin 12. heinäkuuta 2019. ==Lähteet== == Aiheesta muualla == * Nausėdan Twitter-tili Luokka:Taloustieteilijät Luokka:Liettuan presidentit Luokka:Vuonna 1964 syntyneet Luokka:Elävät henkilöt
GDDR6

GDDR6 (Graphics Double Data Rate, version 6) SGRAM (Synchronous Graphics Random Access Memory) on muistityyppi, jonka standardin JEDEC julkaisi vuonna 2018. Muistityyppi mahdollistaa suuremman tiedonsiirtonopeuden ja alhaisemman käyttöjännitteen. Piirien hinnan on sanottu olevan 70% korkeampi kuin edeltävissä muistityypeissä. Edeltävät muistityypit ovat GDDR5 ja GDDR5X. ==Katso myös== *GDDR7 == Lähteet == Luokka:Muistit
Die PARTEI

Die PARTEI (saks. "Partei für Arbeit, Rechtsstaat, Tierschutz, Elitenförderung und basisdemokratische Initiative", suom. työn, oikeusvaltion, eläinsuojelun, eliittien tukemisen ja ruohonjuuridemokratian puolue) on vuonna 2004 parodia- projektina perustettu saksalainen puolue. Puolueen puheenjohtaja Martin Sonneborn on Euroopan parlamentin jäsen vuodesta 2014. Saksan liittopäivävaaleissa 2017 Die PARTEI sai 1% Saksan ääneistä ja oli suurin Saksan liittopäivien ulkopuolelle jäänyt puolue. Europarlamenttivaaleissa 2019 Die PARTEI sai lähes 900.000 ääntä (2,4%) ja toisen MEP-paikan. == Lähteet == Luokka:Saksan puolueet
Italialaisia kertomuksia 1900-luvulta

Italialaisia kertomuksia 1900-luvulta on antologia, joka sisältää italialaisten kirjailijoiden novelleja. Teoksen on toimittanut Rolando Pieraccini ja sen on julkaissut vuonna 2007 Lauttasaari Press. Suomentajia on useita. Teos sisältää kirjailijoiden elämäkertatietoja ja lähdeteokset myös italiaksi.Italialaisia kertomuksia 1900-luvulta, Kirjasampo, viitattu 27.5.2019 ==Novellit== * Corrado Alvaro: Viisikymmentä liiraa, suom. Soma Rytkönen * Giovanni Arpino: Riikinkukko, suom. Soma Rytkönen * Riccardo Bacchelli: Neljäs vaimo, suom. Soma Rytkönen * Daniele Benati: Fausto Cicalan paluu, suom. Veera Alanärä * Vitaliano Brancati: Naapurin Carrubban kahdeksan miljoonaa, suom. Soma Rytkönen * Dino Buzzati: Seitsemän kerrosta, suom. Aarre Huhtala * Carlo Cassola: Sotilas, suom. Marja-Leena Mikkola * Piero Chiara: Tunnen tuoksusi, Giuditta, suom. Soma Rytkönen * Silvio D’Arzo: Vieraassa kodissa, suom. Marja-Leena Mikkola * Antonio Debenedetti: Sanat jotka eivät puhu, suom. Unto Paananen * Beppe Fenoglio: Sielunkaupat, suom. Aarre Huhtala * Natalia Ginzburg: Äiti, suom. Unto Paananen * Raffaele La Capria: Kaunis päivä, suom. Veera Alanärä * Marco Lodoli: Inagaddadavida, suom. Margareta Steinby * Primo Levi: Kirjan tyttö, suom. Unto Paananen * Elsa Morante: Silmälasipäinen mies, suom. Soma Rytkönen * Alberto Moravia: Onneton rakastaja, suom. Soma Rytkönen * Anna Maria Ortese: Silmälasit, suom. Veera Alanärä * Goffredo Parise: Sielu, suom. Veera Alanärä * Cesare Pavese: Nahkatakki, suom. Aarre Huhtala * Lalla Romano: Rooman ilmanala, suom. Veera Alanärä * Francesca Sanvitale: Orient-Express, suom. Soma Rytkönen * Leonardo Sciascia: Seuraleikki, suom. Soma Rytkönen * Mario Soldati: Pohjakerroksen pikkuasunto, suom. Soma Rytkönen * Mario Rigoni Stern: Odottaessa, metsää kuunnellen, suom. Veera Alanärä ==Lähteet== Luokka:Antologiat Luokka:Vuoden 2007 kirjat
Portable C Compiler

Portable C Compiler (PCC) on Stephen Johnsonin kehittämä C-kielen kääntäjä, jonka kehitys alkoi 1970-luvun lopulla. Ohjelmaa on käytetty pohjana kääntäjille useille eri alustoile: 1980-luvun alkupuolella lähes jokainen C-kielen kääntäjä perustui PCC-ohjelmaan. Kääntäjä on pitkälle yhteensopiva C-kielen K&R; C-standardin kanssa, mutta standardi oli vielä epätarkka eikä PCC:tä voinut ajatella referenssikääntäjänä. Ohjelma on julkaistu BSD- lisenssillä ja siihen tehdään edelleen päivityksiä. Kääntäjä koostuu 30 tiedostosta, jossa on riviä alustariippumatonta ohjelmakoodia ja riviä alustariippuvaista ohjelmakoodia. == Lähteet == == Aiheesta muualla == * http://pcc.ludd.ltu.se Luokka:C-kielen kääntäjät
Sammy Nelson

Sammy Nelson (s. 1. huhtikuuta 1949 Belfast) on pohjoisirlantilainen jalkapalloilija, joka pelasi vasempana puolustajana. Nelson edusti Englannin liigassa Arsenalia vuosina 1969–1981 ja Brightonia vuosina 1981–1983. Hän oli voittamassa FA Cupia vuonna 1979. Hän kuului Arsenalin mestarijoukkueeseen kaudella 1970–1971 mutta pelasi tuolloin liigassa vain neljä ottelua ja niistä kaksi avauskokoonpanossa. Seuraavalla kaudella hän pelasi liigassa jo 24 ottelua. Kiistattomaksi vakiokokoonpanon pelaajaksi hän murtautui kaudella 1975–1976, jolloin hän pelasi liigassa 36 ottelua. Kaudella 1977–1978 hän pelasi yhtä vaille kaikki liigaottelut ja kaikki FA Cupin ottelut tappioon päättynyttä loppuottelua myöten. Vielä kaudella 1979–1980 hän pelasi liigassa 35 ottelua ja Euroopan cup-voittajien cupissa, jossa Arsenal ylsi loppuotteluun, kaikki pelit välieräotteluita lukuun ottamatta. Viimeisellä Arsenalin-kaudellaan hän pääsi kentälle vain kauden viimeisessä liigaottelussa vaihtopelaajana. Kaudella 1982–1983 Nelsonin edustama Brighton pääsi FA Cupin loppuotteluun mutta Nelson ei pelannut ensimmäisessä loppuottelussa eikä tappioon päättyneessä uusinnassakaan. Nelson pelasi Pohjois-Irlannin maajoukkueessa 51 ottelua ja teki niissä yhden maalin vuosina 1970–1982. MM- kilpailuissa 1982 hän pääsi vaihtopelaajana kentälle yhdessä alkulohko- ottelussa ja pelasi kokonaan yhden jatkolohko-ottelun. == Lähteet == Luokka:Pohjoisirlantilaiset jalkapalloilijat Luokka:Vuonna 1949 syntyneet Luokka:Elävät henkilöt
David O’Leary

David O’Leary (s. 2. toukokuuta 1958 Stoke Newington, Englanti) on irlantilainen jalkapalloilija, joka pelasi keskuspuolustajana. O’Leary edusti Englannin liigassa Arsenalia vuosina 1975–1993 ja Leedsiä vuosina 1993–1995. Hän voitti Arsenalin joukkueessa liigamestaruuden kausilla 1988–1989 ja 1990–1991. Hän pelasi 25 liigaottelua heti ensimmäisellä liigakaudellaan 1975–1976 ja kuului 1990-luvulle saakka Arsenalin vakiomiehistöön. Kaudella 1977–1978 hän pelasi yhtä vaille kaikki liigaottelut ja kaikki FA Cupin ottelut tappioon päättynyttä loppuottelua myöten. Kaudella 1979–1980 hän pelasi Euroopan cup-voittajien cupissa kaikki Arsenalin ottelut joukkueen edetessä loppuotteluun saakka. Hän oli voittamassa FA Cupia vuosina 1979 ja 1993, joista jälkimmäisellä kerralla hän pääsi loppuottelussa ja sen uusinnassa kentälle vasta aivan ottelun lopussa. O’Leary pelasi Irlannin maajoukkueessa 68 ottelua ja teki niissä yhden maalin vuosina 1977–1993. MM- kilpailuissa 1990 neljännesvälieräottelussa Romaniaa vastaan hän pääsi vaihtopelaajana jatkoajalla kentälle ja teki rangaistuspotkukilpailussa viimeisen maalin Irlannin mennessä jatkoon lukemin 5–4. == Lähteet == Luokka:Irlantilaiset jalkapalloilijat Luokka:Vuonna 1958 syntyneet Luokka:Elävät henkilöt
Ribaviriini

Ribaviriini (C8H12N4O5) on nukleosidianalogeihin kuuluva orgaaninen yhdiste. Yhdistettä käytetään lääketieteessä useiden virusinfektioiden esimerkiksi hepatiitti C:n hoitoon. Ribaviriini kuuluu WHO:n laatimaan tärkeimpien lääkeaineiden luetteloon. ==Ominaisuudet ja käyttö== Huoneenlämpötilassa ribaviriini on kiinteää ainetta. Ribaviriini tehoaa hyvin moniin viruksiin. Se metaboloituu ihmiselimistössä ribaviriini-5-trifosfaatiksi, joka on aktiivinen metaboliitti ja jolla on useita vaikutustapoja. Se estää RNA:n synteesiä estämällä GMP:n biosynteesiä ja estämällä RNA:ta muodostavia RNA- polymeraaseja. Lisäksi ribaviriini-5-fosfaatti altistaa virukset mutaatioille, jotka voivat olla virukselle haitallisia. Ribaviriiniä käytetään esimerkiksi virusten aiheuttaman verenvuotokuumeen, kroonisen hepatiitti-C-infektion, RS- virusinfektion ja sytomegalovirusinfektioiden hoitamiseen. Ribaviriiniä käytetään tyypillisesti yhdessä interferoni α;n, pegyloidun interferonin, bosepreviirin, daklatasviirin, simepreviirin, sofosbuviirin tai telapreviirin kanssa.Axel Kleemann: Antiinfectives for Systemic Use, 3. Antivirals, Ullmann's Encyclopedia of Industrial Chemistry, John Wiley & Sons, New York, 2016.Ramachandra S. Hosmane: Antiviral Agents, Kirk-Othmer Encyclopedia of Chemical Technology, John Wiley & Sons, New York, 2003. Norjassa tehtiin lääketutkimus, jossa ribaviriinia annettiin tuoreille tyypin 1 diabeetikoille ja tarkoitus oli tutkia, estääkö tämä elimistön beetasolutuhoa. Oslon yliopistollisen sairaalan ja Oslon yliopiston toteuttamassa tutimuksessa saatiin hyviä tuloksia kun ribaviriinia annettiin yhdessä plekonariilin kanssa 48:lle 6-16-vuotiaalle vastasairastuneelle tyypin 1 diabeetikolle. Kontrolliryhmä oli saman kokoinen ja ikäinen. Se sai lumelääkettä. Viruslääkitystä saaneella ryhmällä oli ”huomattavasti korkeampi” elimistön oman insuliinin tuotannon taso vuoden päästä kuin kontrolliryhmällä. Tutkijat päättelivät, että lääkeyhdistelmä hidastaa diabeteksen kehittymistä. Tutkijoiden mukaan on mahdollista, että viruslääkkeiden, tulehduskipulääkkeiden ja haimasolujen vahvistajien yhdistelmälääkitys voi tulevaisuudessa ehkäistä tyypin 1-diabetes kokonaan. Tutkimustyötä lääkehoidosta on jatkettava ja saatu tutkimustulos on toistettava toisten tutkijaryhmien toimesta. ==Haittavaikutukset== Tyypillisimmät ribaviriinin aiheuttamat haittavaikutukset ovat ihottuma, anemia, kuumeilu, huonovointisuus ja ripuli. Ribaviriini voi olla teratogeeninen eli vaurioittaa sikiötä, minkä vuoksi ribaviriinin käyttöä raskauden aikana ei suositella. ==Valmistus== Ribaviriinin synteesissä 1,2,4‐triatsoli‐3‐karboksylaatti ja 1,2,3,5‐tetra‐O‐asetyyli‐β‐d‐ribofuranoosi reagoivat muodostaen nukleosidisidoksen. Asetyyliryhmät poistetaan käsittelemällä tuotetta ammoniakin metanoliliuoksella ja tuotteena muodostuu ribaviriiniä. : ==Lähteet== Luokka:Viruslääkkeet Luokka:WHO:n tärkeimmät lääkkeet